**MUSIBLA 182**

Kaixo entzule! **Kristonak** taldeak disko berri eta gihartsua atera dute. *Ahobetehortz* izena jarri diote grabazio berriari eta gitarrak ondo asko zorroztu dituzte lan honetarako. Disko rockero honek esnatuko zaitu**! Joseba Irazoki**k disko txiki bat atera berri du, bertan Luka abestiaren bertsio oso pertsonala egin du, besteak beste. Irazokiren pertsonalitatea bor-bor. Diskoaren izena *Split.* Doneztebetik dator hurrengo taldea. **Kurkuma** dute izena eta orain gutxi disko indartsu eta elektrikoa kaleratu dute, hori bai, pertsonalitate handikoa. Diskoaren izena *Belezidorrean Hör*. **Tree River** taldearen azken diskoa, *Time Being*, jarri izan dugu saio honetan azken bolada honetan, izan ere disko baikor eta freskoa iruditzen baitzaigu 5 urteren ondoren atera duten hirugarren disko hau. **Battle Ave.** taldea ere gurean egon da azken saio hauetan, *I saw the egg* izeneko diskoa da euren azken grabazioa eta bertan abesti atmosferiko eta indartsuak topatzen dira. Eta gaurko saioari amaiera emateko disko “desertiko” bat, **Duster** du izena taldeak eta Kaliforniatik datoz eta horien azkenekoa da *Together*. Ahotsak eta soinu barnebilduek ematen diote basamortu ukitu hori, hondarrezko musika. Ondo segi!